VYHLÁSENIE PREDKLADATEĽA PROJEKTOVEJ ŽIADOSTI FMP (ŽIADATEĽA)

Dolu podpísaný/-á **meno štatutárneho zástupcu** v mene predkladateľa projektovej žiadosti **názov organizácie** v rámci Fondu malých projektov (FMP) Programu Interreg VI-A Maďarsko-Slovensko, týmto potvrdzujem, že:

* som oprávnený/-á podpisovať sa v mene organizácie, ktorú zastupujem;
* potvrdzujem, že organizácia, ktorú zastupujem, spĺňa kritériá stanovené v balíku výzvy;
* beriem na vedomie, že nepravdivé / klamné vyhlásenia sú – nad rámec administratívnych sankcií a povinnosti vrátiť neoprávnene získaný príspevok aj s úrokmi – trestné podľa Trestného zákona;
* organizácia, ktorú zastupujem, a všetky osoby zapojené do malého projektu reprezentujú, sú oboznámené s obsahom Fondu malých projektov, ktorý sa bude realizovať v rámci Programu Interreg VI-A Maďarsko-Slovensko, a s podmienkami získania finančných prostriedkov z Programu, ktoré sú uvedené v dokumentácii zverejnenej výzvy, a tiež sú si vedomé povinností, ktoré im budú uložené v prípade schválenia projektovej žiadosti a poskytnutia finančných prostriedkov;
* akceptujem a súhlasím so všetkými podmienkami uvedenými v príslušných dokumentoch balíka výzvy (Výzva na predkladanie projektových žiadostí a jej prílohy, Vzor Zmluvy o poskytnutí finančného príspevku z EFRR a jej prílohy, Používateľská príručka k systému Interreg+ FMP);
* organizácia, ktorú zastupujem, má požadovanú právnu, finančnú a prevádzkovú spôsobilosť, ako bola stanovená v príslušnej výzve na predkladanie projektových žiadostí;
* organizácia, ktorú zastupujem, je oboznámená s obsahom formulára žiadosti a je si vedomá svojej úlohy v projekte;
* predložený malý projekt máme v úmysle realizovať v rámci Fondu malých projektov ako súčasť Programu Interreg VI-A Maďarsko-Slovensko;
* aktivity, ktoré mnou zastupovaná organizácia zamýšľa vykonať v rámci projektovej žiadosti sú v súlade s príslušnými právnymi predpismi EÚ, pravidlami programu, prípadne vnútroštátnymi právnymi predpismi príslušných krajín;
* organizácia, ktorú zastupujem, odmieta akúkoľvek formu diskriminácie na základe pohlavia, rasového alebo etnického pôvodu, náboženského vyznania alebo viery, zdravotného postihnutia, veku či sexuálnej orientácie, a zabezpečí, aby na podporovanom podujatí k takejto diskriminácii nedošlo;
* aktivity, ktoré mnou zastupovaná organizácia zamýšľa vykonať v rámci projektovej žiadosti, neboli a nebudú podporené zo žiadneho iného programu financovaného EÚ. Ak organizácia získa takúto podporu po predložení projektovej žiadosti alebo počas realizácie malého projektu, o danej skutočnosti bude bezodkladne informovať EZÚS RDV / EZÚS Via Carpatia;
* v prípade schválenia projektovej žiadosti na financovanie beriem na vedomie, že orgány programu zverejnia názov a adresu mojej organizácie, hlavný obsah projektovej žiadosti (názov, zameranie malého projektu), pridelenú sumu a výšku financovania v súlade s čl. 49 ods. 3 nariadenia (EÚ) 2021/1060;
* súhlasím s tým, aby správca osobných údajov (EZÚS RDV / EZÚS Via Carpatia) a technický spracovateľ údajov (Ministerstvo zahraničných vecí a obchodu Maďarska; Ministerstvo investícií, regionálneho rozvoja a informatizácie Slovenskej republiky; Széchenyi Programiroda Nonprofit Kft.) spracovávali všetky osobné údaje uvedené v projektovom zámere či poskytnuté počas fázy uzatvárania zmluvy a realizácie malého projektu, v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (všeobecné nariadenie o ochrane údajov);
* v prípade, že po dátume podpísania tohto vyhlásenia moja organizácia už nebude schopná splniť niektorú z vyššie uvedených požiadaviek, bude o tom bezodkladne informovať EZÚS RDV / EZÚS Via Carpatia;
* bol(a) som oboznámený/-á s pravidlami programu týkajúcimi sa verejného financovania a horizontálnych zásad, a s pravidlami Fondu malých projektov;
* bol(a) som oboznámený/-á s pravidlami programu týkajúcimi sa vrátenia finančného príspevku.

Ja, nižšie podpísaný štatutárny zástupca, potvrdzujem, že mnou zastupovaná organizácia:

1. nie je v konkurze ani v likvidácii, nie je predmetom súdneho konania, neuzavrela dohodu s veriteľmi, nepozastavila podnikateľskú činnosť, nie je predmetom konania týkajúceho sa takýchto záležitostí, ani sa nenachádza v obdobnej situácii vyplývajúcej z konania ustanoveného vnútroštátnymi právnymi predpismi alebo nariadeniami;
2. nebola právoplatným rozsudkom (t. j. proti ktorému sa nemožno odvolať) odsúdená za trestný čin týkajúci sa profesionálneho správania;
3. sa nedopustila závažného porušenia odborných záväzkov, ktorý by mohol riadiaci orgán alebo národný orgán potvrdiť;
4. si splnila povinnosti týkajúce sa platenia príspevkov sociálneho poistenia alebo platenia daní v súlade s právnymi predpismi krajiny, v ktorej sídli;
5. nebola súčasťou právoplatného rozsudku pre podvod, korupciu, účasť v zločineckej skupine alebo pre akúkoľvek inú protiprávnu činnosť poškodzujúcu finančné záujmy Európskej únie;
6. nebolo voči nej preukázané závažné porušenie zmluvy z dôvodu nedodržania zmluvných povinností vyplývajúcich z postupu verejného obstarávania alebo postupu udeľovania nenávratných finančných príspevkov zo zdrojov EÚ;
7. nie je v konflikte záujmov v súvislosti s jej účasťou na tejto výzve na predkladanie projektových žiadostí;
8. nepokúšala sa získať dôverné informácie od rozhodovacích a riadiacich orgánov alebo ovplyvniť ktorúkoľvek fázu procesu hodnotenia/výberu malých projektov v rámci tejto výzvy alebo v rámci predchádzajúcich výziev na predkladanie projektových žiadostí;
9. v súčasnosti nepodlieha administratívnym sankciám.

Potvrdzujem, že moja organizácia si je vedomá, že:

* ak bude žiadosť podporená, organizácia uzavrie zmluvu o poskytnutí finančného príspevku s EZÚS RDV / EZÚS Via Carpatia;
* v prípade získania finančného príspevku poskytne EZÚS RDV / EZÚS Via Carpatia všetky podklady potrebné na uzavretie zmluvy o poskytnutí finančného príspevku v stanovenej lehote;
* prevezme celkovú zodpovednosť za realizáciu celého malého projektu, ako je to stanovené v čl. 26 ods. 1 písm. b) nariadenia (EÚ) č. 2021/1059;
* vráti EZÚS RDV / EZÚS Via Carpatia neoprávnene vyplatený príspevok v súlade s čl. 52 ods. 1 nariadenia (EÚ) č. 2021/1059.

Súhlasím s tým, aby riadiace orgány

* zhromažďovali údaje a informácie potrebné na spracovanie a tieto údaje spracúvali, používali, prenášali a vymazávali prostredníctvom vlastných alebo obstaraných systémov automatizovaného spracovania údajov;
* konzultovali a uzatvárali zmluvy s tretími stranami viazanými povinnosťou mlčanlivosti na účely hodnotenia projektového zámeru a jeho príloh;
* v prípade potreby poskytli údaje obsiahnuté v projektovom zámere orgánom zodpovedným za koordináciu na národnej úrovni, vrátane hodnotenia a riadenia systémov podpory EÚ a iných systémov podpory.

**Vyhlásenie o disponovaní sumou spoluúčasti**

Ja, dolu podpísaný/á, ako štatutárny zástupca organizácie – predkladateľa projektovej žiadosti – vyhlasujem, že organizácia v prípade, ak je povinná poskytnúť vlastný príspevok, zabezpečí vlastný príspevok na oprávnené náklady projektovej žiadosti, ako aj dočasné predfinancovanie prostriedkov z EÚ a národného spolufinancovania k realizácii malého projektu, pred ich refundáciou z programu.

Ako štatutárny zástupca organizácie svojím podpisom potvrdzujem, že informácie a vyhlásenia uvedené v tomto vyhlásení sú úplné, správne a pravdivé, že som vzal(a) na vedomie a splnil(a) ustanovenia príslušnej výzvy na predkladanie projektových žiadostí a dokumentácie výzvy, a že všetky naskenované dokumenty priložené k projektovej žiadosti zodpovedajú originálom. Akúkoľvek podstatnú zmenu v poskytnutých informáciách predkladateľ projektovej žiadosti (žiadateľ) bezodkladne oznámi organizácii EZÚS RDV / EZÚS Via Carpatia.

Beriem na vedomie, že moja projektová žiadosť môže byť zamietnutá, ak vo formulári projektovej žiadosti alebo v jej prílohách budú uvedené nepresné alebo neúplné informácie, resp. budú niektoré informácie chýbať.

|  |  |
| --- | --- |
| **Dátum** |  |
| **Miesto** |  |
| **Podpis** |  |